ROTARY SØKER LEDER FOR TV-AKSJONEN

Norfo har gjennom en rekke vedtak bestemt at Rotary i Norge skal søke om å få TV-aksjonen til «En poliofri verden». Med forbehold om at vedtakene støttes av alle distriktenes årsmøter i 2020 søker Rotary om TV-aksjonen for høsten 2022. Norfo ønsker også å søke for 2023 dersom vi ikke blir tildelt aksjonen for 2022. Bakgrunnen for dette, de prosesser det omfatter, og de ressurser som finnes allerede, er godt beskrevet i «Orientering til de norske distriktene angående arbeid med søknad til NRK om å få TV-aksjonen i 2022 til Rotary og End Polio Now».

Et slikt prosjekt løper i realiteten over nesten fire år – fra søknadsarbeidet begynner, til aksjonen er gjennomført og alle innsamlede midler er distribuert og brukt til formålet. Til å lede dette arbeidet søker vi nå etter en dyktig Prosjektleder.

Prosjektlederen skal rapportere til Norfos styre gjennom en styringsgruppe som består av Norfos arbeidsutvalg (AU). En TV-aksjon i Rotarys regi blir heretter kalt «RNTV».

Ideelt sett vil RNTVs Prosjektleder være en Rotarianer, men vi vet ikke ennå om en slik person finnes i våre rekker og det er derfor tatt høyde for at en utenforstående person må engasjeres. Dette vil i begge tilfeller være en lønnet stilling.

Vi vil nå i første omgang se innad i Rotary i Norge om en leder-kandidat finnes blant medlemmene..

Det vi kan si i denne omgang er:

* Tiltredelse 1/1/21.
* Type ansettelse: Engasjement med varighet 1-4 år, avhengig av om, eller når, vi -blir tildelt TV-aksjonen
* Stillingsbrøk: Skalerbar frem til en tildeling av TV-aksjonen foreligger (juli 2022, eller juli 2023). Stillingen økes deretter i forhold til størrelsen på oppgavene i samråd med styringsgruppen.  Det antas full stilling etter tildeling.
* Arbeidssted: Oslo, men en del reising må påregnes.

Krav til søker

* Høyere relevant utdanning
* Flere års leder-erfaring, gjerne med personal-ansvar.
* Utpregete samarbeidsevner, og vilje.
* God muntlig og skriftlig fremstillingsevne, Norsk og Engelsk.
* Erfaring med å håndtere media, politikere, bedriftsledere mv.
* God kunnskap om organisasjonen Rotarys verdier og idealer

Ta kontakt med sekretær Johan Østby innen 15. august for mer informasjon dersom du selv er interessert eller vet om gode kandidater.

**Telefon 90502303**

**Epost: j-oestby@online.no**